ห่างหายจากอาหารญี่ปุ่นแบรนด์นี้ไปนาน
แบรนด์ที่ไปห้างไหนก็หาทานได้สบาย 
ร้านนี้ คือ ร้านฟูจิ 
วันนี้มาทานสาขาเซนทรัลพระราม 9 

ที่ตั้ง : ตั้งอยู่ชั้น 6 ของห้าง อยู่โซนเดียวกับร้านสเวนเซ่น ตรงข้ามกับร้าน Amor 
หากขึ้นมาทางลิฟท์ฝั่งโรบินสันก็จะพบได้ชัดเจนคะ

เมนู : อาหารญี่ปุ่นทั่วไปคะ

สำหรับวันนี้มาทาน 4 คน เลยได้สั่งคนละ เมนูหลัก อิอิ
- เซทซูชิรวมปลาดิบพิเศษ ราคา 310 บาท
เสริฟมาประมาณ 10 คำ ไม่ได้โดดเด่นอะไร โดยส่วนตัวคิดคุณภาพของแบรนด์ฟูจิลดลงอย่างต่อเนื่อง ราคาก็สูงขึ้นด้วยคะ

- ข้าวหน้าปลาแซลมอน หรือ Salmon Don
380 บาท
เมนูนี้หน้าตามสวยงาม ปลาบางมากกก บางเกินคะ ข้าวเยอะ แต่ถือว่าภาพสวย 5555 แต่ปลาควรหน้ากว่านี้คะ

- สเต๊กซีฟู้ด เมนูนี้ 350 บาท
เสริฟมากระทะร้อน รวมทะเล กุ้ง ปลาหมึก หอย แต่ละชิ้นบิ๊กๆ บึ้มๆ ทานร้อนๆ อร่อยดีคะ หอมกลิ่นเนยและกระเทียม ????

- ข้าวหน้าแกงกระหรี่หมู 190 บาท
เมนูนี้เสริฟมาเยอะมากๆ คุณแม่ทานคะ ทานหมดเกลี้ยงเลย ท่านบอกอร่อยดีคะ เอิร์นไม่ได้ลองชิมคะ

- ชีสทอด 100 บาท
เสริฟมาประมาณ 6 ชิ้นเล็ก ทอดมาร้อนๆ เสริฟมาควันยังโชยอยู่เลยคะ ชีสไม่ยืด และคิดว่าเล็กเกินไปคะ อมน้ำมัน หากแห้งกว่านี้และยืดจะจุใจคะ

- เปาะเปี๊ยะมันฝรั่ง 100 บาท
เมนูนี้ชอบมากคะ เป็นเมนูที่ทานแล้วรู้สึกเป็นอะไรที่เข้ากันมากๆ ไส้มันฝรั่งร้อนๆ แป้งเปาะเปี๊ยะทอดมากรอบๆ หืมม อยากทานอีกจังง

- ทาโกะยากิ 100 บาท
เสริฟมาหกลูกในหลุม โรยด้วยปลาหมึกแห้งฝอยโรยๆๆ ร้อนมาก ควันยังโชยไม่หยุด ไส้ก็อร่อยดีคะ 

- ชาร้อน 28 บาท
รสชาติแย่มากๆๆ เหมือนทานน้ำเปล่ายังไงยังงั้นเลยคะ ไม่มีความหอมชา แอบผิดหวัง

การบริการ : วันนี้เอิร์นไปเร็วเลยไม่ต้องรอคิว อาหารบางอย่างออกช้ามาก ต้องตามหลายครั้ง แต่ก็ถือว่ารอได้คะ

ค่าเสียหาย : 2,038 บาทรวม 10%

สรุปโดยรวม : คิดว่าฟูจิมีการพัฒนาแต่ในเรื่องของราคาอย่างเดียว แต่ในเรื่องของคุณภาพสวนทางกันอย่างมาก แย่ลงเยอะคะ ควรปรับปรุงตามราคาคะ แต่ราคาก็ยังถือว่าไม่สูงทานได้ทุกระดับคะ